Eesti Jalgratturite Liit

Juhatuse koosolek nr. 27

Juhatuse koosolek toimus: 22.05.2019 algusega kell 16.00

Asukoht: **Peterburi tee 2f, Tallinn AS Ehitusfirma Rand & Tuulberg**

Osalesid:

Juhatuse liikmed: Raivo Rand, Enn Veskimägi, Madis Lepajõe, Hannes Kägu, Sulev Lipp

Külalised: Allar Tõnissaar, Rein Solnask, Rene Mandri

Puudusid: Siiri Visnapuu, Sander Maasing

Töötajad: Urmas Karlson, Evelin Idarand

Koosolekut juhatas: Raivo Rand

Protokollija: Evelin Idarand

**PÄEVAKORD**

1. Ülevaade 26. juhatuse koosoleku otsuste täitmisest

2. EJL-i liikmelisusest

3. Ülevaade 2019. a eelarve täitmisest

4. Kokkuvõte Kiviõlis 9-12. mail toimunud maastikusõidu rahvusvahelisest võistlusest, Eesti ratturite osalemisest ja tulevikuplaanidest

5. Treenerite nõukogu põhikirja kinnitamine

6. EMV korraldusest 2019. aastal

7. EMV korraldusest 2020. aastal

8. 2018. aasta võistlushooaja piduliku lõpuürituse korraldamisest (aeg, koht)

9. Muud küsimused

**1. Pp Ülevaade 26. juhatuse koosoleku otsuste täitmisest**

1. Velopete MTÜ taotlus EJL liikmeks astumiseks.

OTSUSTATI: Vastu võtta Eesti Jalgratturite Liidu liikmeks. Peale vastuvõtmist on Liidul liikmeid 66.

Liidu poolt vajalikud toimingud on tehtud, esimesed litsentsid on juba klubile väljastatud.

2. Ülevaade juhatuse koosoleku nr. 25 otsuste täitmisest

Koosolekul nr. 25 otsustas juhatus kinnitada 2019. aasta noortespordi riikliku toetuse jaotuse, kusjuures väikseim väljamakse summa on 100€.

Ettepanek: (R.Rand) Kui Liidu arvel on maksete tegemiseks vajalikud vahendid olemas, siis peaks toetused kohe välja maksma.

OTSUSTATI: teostada esimesel võimalusel kõik riiklikud noortespordi toetused.

Seisuga 10. mai on kõik toetused liikmetele välja makstud, kogusummas 16 087€. EJL-i arvele jäi 2 823€ noortekoondiste kulude katteks, mis on kooskõlas vastava reglemendiga.

4. Maanteesõidu Viljandi Metall Eesti Meistrivõistluste 27.-30. juuni 2019 korraldamisest

Täpsemalt päevakorrapunktis nr. 6

5. Maastikusõidu Eesti meistrivõistluste 20.-21. juuli 2019 korraldamisest

OTSUSTATI: Võistluspäeva esialgne kava muudetakse, numbrite väljavõtt ja startijate lõplik kinnitamine toimub võistluspäevale eelneval päeval ja võistluste algus tuua varasemaks algusega 9.00.
OTSUSTATI: Võistlustele on kiiresti vaja leida nimisponsor. Sellega vaja alustada kohe.

Kokkulepe võistluse nimisponsoriga on olemas, selleks on Škoda Laagri. Leping mahus 3000€ on allkirjastamisel.

Täpsemalt päevakorrapunktis nr. 6

6. Eesti meistrivõistluste korraldamisest OM aladel 2020. aastal

Täpsemalt päevakorrapunktis nr. 7

7. Rein Taaramäe kiri juhatusele

Rein Taaramäe, Aksel Nõmmela ja Mihkel Räim pöördusid EJL-i juhatuse poole sooviga saada enda käsutusse EOK poolt Tokyo OM-le ettevalmistuseks eraldatud C kategooria toetused.

OTSUSTATI: Liit saadab sportlastele selgituskirja.

Selgituskiri on pöördumise esitajatele edasi saadetud. Tagasiside, milles tänati selgituste eest, on tulnud Rein Taaramäe ja Mihkel Räime poolt.

**ETTEPANEK (R. Rand):** Teha EJL-i sisene reglement, milles on määratud EOK C-kat toetuste kasutamine.

9. Ülevaade maastikusõidu koondise kevadisest võistlusperioodist

OTSUSTATI: Koondise eelarvet tuleb suurendada ja leida lisatoetajaid.

Liidu poolt on tehtud Kultuurkapitalile kaks taotlust MTB koondise tiitlivõistlustel (EM ja MM) osalemise toetamiseks, kokku 4000€. Otsus tehakse Kultuurkapitali nõukogus juuni keskel.

**ETTEPANEK:** Võtta teadmiseks.

**2. Pp EJL liikmelisusest**

2019. aasta seisuga on EJL-i liikmeskonnas kaks klubi, Infocus Team ja Eesti Tänavaspordi Liit, kes ei ole maksnud 2018. aasta liikmemaksu. Kumbki klubidest ei vasta meilidele ega reageeri saadetud meeldetuletustele. Infocus Teamil on 2019. aastal üks litsentseeritud sportlane, kelle sõnul ei saa ka tema klubi esindajaga juba 2018. aasta märtsist kontakti, kuuldavasti on klubi esindaja Eestist ka ära kolinud. Mõlemale klubile on saadetud korduvaid kirju teatamaks, et liikmemaksu mitte maksmise korral kustutatakse klubid EJL-i nimekirjast.

**ETTEPANEK:** Välja arvata aktiivse tegevuse lõpetanud klubid EJL-i liikmeskonnast. Peale välja arvamist oleks EJL-il 64 liiget.
**OTSUSTATI:** Juhatus otsustas Infocus Team ja Eesti Tänavaspordi Liit EJL liikmeskonnas välja arvata seoses kohustuste mitte täitmisega.

**3. Pp 2019. aasta eelarve täitmisest seisuga 30.04.2019**

**Tulud 217 840,41€
Kulud 164 212,46€
Tulem 53 627,95€
Raha arvetel seisuga 21.05 86 235€**

|  |  |  |  |  |
| --- | --- | --- | --- | --- |
|  |  | Eelarve | Tulemus | Võrdlus |
| TULUD |  |  |  |  |
| 1. LIIKMETELT SAADUD TASUD |  |  |  |
| **KOKKU 1. LIIKMETELT SAADUD TASUD** | **6 400,00** | **6 200,00** | **-3%** |
| 2. ANNETUSED JA TOETUSED |  |  |  |
| **Kokku 2.2 Olümpiakomitee toetused** | **186 685,00** | **87 411,42** | **-53%** |
| **Kokku 2.3 Sihtotstarbelised toetused** | **39 760,00** | **16 460,00** | **-58%** |
| **Kokku 2.4 Muud annetused ja toetused** | **51 050,00** | **32 352,00** | **-36%** |
| **KOKKU 2. Annetused ja toetused** | **277 495,00** | **136 223,42** | **-50%** |
| 3. TULUD ETTEVÕTLUSEST |  |  |  |
| **KOKKU 3. TULUD ETTEVÕTLUSEST** | **185 500,00** | **71 281,19** | **-61%** |
| 4. MUUD TULUD |  |  |  |
| **Kokku 4.1 Osavõtutasud** | **33 900,00** | **3 504,80** | **-89%** |
| **Kokku 4.2 Muud tulud** | **1 000,00** | **631** | **-36%** |
| **KOKKU 4. Muud tulud** | **34 900,00** | **4 135,80** | **-88%** |
| **TULUD KOKKU** | **504 295,00** | **217 840,41** | **-56%** |
|  |  |  |  |  |
| KULUD |  |  |  |  |
| 5. SF. PROJEKTIDE OTSESED KULUD |  |  |  |
| **Kokku 5.1 Eesti meistrivõistluse korraldamine** | **39 500,00** | **3 515,95** | **-91%** |
| **Kokku 5.2.1 Maanteesõidu koondis** | **128 400,00** | **66 899,08** | **-47%** |
| **Kokku 5.2.2 Maastikusõidu koondis** | **46 750,00** | **9 837,30** | **-78%** |
| **Kokku 5.2.3 BMX koondis** | **24 000,00** | **13 092,20** | **-45%** |
| **Kokku 5.2.4 Cyclo-crossi koondis** | **4 000,00** | **1 984,47** | **-50%** |
| **Kokku 5.2.5 Parajalgratta koondis** | **1 500,00** | **1 498,80** |  **-%** |
| **Kokku 5.2.6 Koondiste muud kulud** | **24 000,00** | **13 423,62** | **-44%** |
| **Kokku 5.2 Koondiste kulud** | **228 650,00** | **106 735,47** | **-53%** |
| **Kokku 5.3 Muud sihtotstarbeliste projektide kulud** | **10 000,00** | **608,61** | **-93%** |
| **KOKKU 5. SF projektide otsesed kulud** | **278 150,00** | **110 860,03** | **-60%** |
| 6. Jagatud annetused ja toetused |  |  |  |
| **KOKKU 6. Jagatud annetused ja toetused** | **33 000,00** | **4 272,00** | **-87%** |
| 7. Mitmesugused tegevuskulud |  |  |  |
| **Kokku 7.1 Majanduskulud** | **30 975,68** | **10 683,47** | **-65%** |
| **Kokku 7.2 Transpordikulud** | **27 368,00** | **7 145,69** | **-73%** |
| **Kokku 7.3 Muud kulud** | **35 178,00** | **9 256,66** | **-73%** |
| **KOKKU 7. Mitmesugused tegevuskulud** | **93 521,68** | **27 085,82** | **-71%** |
| 8. Tööjõukulud |  |  |  |
| **KOKKU 8. Tööjõukulud** | **80 882,16** | **21 754,61** | **-73%** |
| 9. Põhivara kulum ja väärtuse langus |  |  |  |
| **KOKKU 9. Põhivara kulum ja väärtuse langus** | **960** | **240** | **-75%** |
| **KULUD KOKKU** | **486 513,84** | **164 212,46** | **-66%** |
|  |  |  |  |  |
| **PÕHITEGEVUSE TULEM** | **17 781,16** | **53 627,95** | **201%** |

**KOMMENTAAR (R. Mandri):** Eesti sai koha ka treki meeste omniumisse Euroopa Mängudel Minskis, võistlema läheb Norman Vahtra. Ühe ratta ostu toetab EOK, teise varuratta ostu võiks toetada EJL. Kuna omnium koosneb neljast grupisõidu alast ühel päeval, on varuratas äärmiselt oluline. Plaanime Vahtra saata ka juunikuus Minski trekile laagrisse.

**OTSUSTATI:** Lisada Schenker ja Scania toetused tuludesse MTB koondise kulusid arvestades. Teha eelarve naiste koondisele Tšehhi UCI 2.2 võistlusel osalemiseks. Tõsta maantee koondise MM-i ja EM-i majutuse kulud ME/MU kulu alt õigesse kohta. Eelarvesse lisada trekiratta ost 1500€.

**4. Pp Kokkuvõte Kiviõlis 9.-12. mail toimunud maastikusõidu rahvusvahelisest võistlusest, Eesti ratturite osalemisest ja tuleviku plaanidest**

Ülevaate Kiviõlis toimunud võistlusest andis korraldaja Allar Tõnissaar:

**Kiviõli MTB Festival 2019 kokkuvõte**

https://www.facebook.com/imants.mur/videos/2515820941761643/UzpfSTEwMDAwMDk1ODQyMj

Q2ODoyNjc3NjkyNjY4OTM5MzIx/

**Osalejad:**

- 41 võistlejat

- 8 erinevat riiki

**Programm:**

- Esimene päev oli kõige igavam – eraldistart pole just kõige kaasakiskuvam formaat

- Kõik järgnevad päevad olid tegelikult kohapeal vaatamiseks põnevad

- Koos kohalike sariüritustega Põleva Kivi rattamaratoni ja Husqvarna karikaetapiga nägi

võistluste pilt järgnevatel päevadel üsna hea välja

**Eelarve:**

- 30 000€, millest odavamalt on ilmselt seda 4 päevast üritust üsna keeruline teha, kui ei taheta just meediaväljundite osa ära jätta

* Riigipoolne tugi oli 13 000€

Tõenäoliselt saaks selle rahaga terve koondis paljudel välisvõistlustel käia, iseasi kui palju selle käigus

punkte teenitaks. Ilmselt ei saaks Kultuuriministeeriumi rahvusvaheliste ürituste meetme alt seda raha ka koondisele küsida.

**UCI punktid: S2 mitmepäeva sõidul saab punkte 25 esimest meest ja 25 esimest naist**

**Eesti mehed teenisid kokku 135 p.**

Peeter Pruus I koht - 80 p. /Sellise punktisumma saamiseks tuleks MK-l tulla 13-ks. Peeter Tarvis 6. koht - 45p; Armin Pilv 21koht - 8 p; Robin Pruul 24. Koht – 2p. Starti ei jõudnud Markus Pajur.

OM reitingu mõttes oli kasu Peeter Pruusi ja Peeter Tarvise punktidest, sest nemad on eestlastest

tabelis kolme hulgas.

**Naised teenisid kokku 70 punkti:**

Mari-Liis Mõttus II koht 70 p. Selle punktisumma saamiseks tuleks MK-l tulla 18-daks. OM-i kvalifikatsiooni mõttes alles neljas eestlanna, kelle punktid tõenäoliselt 28. mai seisuga

eestlannadele abiks ei ole. Puhtalt strateegilises mõttes käest lastud võimalus, arvestades väikest osalejate arvu.

**Janika Lõiv ja Martin Loo valmistusid nädal hiljem toimuvaks MK etapiks Saksamaal**

Nende skoor MK-lt:

Martin Loo XCO 59. koht - 9 punkti ja XCC . koht - 7p. = 16 p.

Janika Lõiv – XCO 33. koht - 40punkti ja XCC 20. koht - 23 p. = 63p.

Vaatamata Kiviõli Festil osalemisele jõudis MK-le kohale ka Mari-Liis Mõttus, kes võistles U-23

vanuserühmas. Jäi tehnilise rike tõttu esimesena punktidest ilma, aga jõu taha asi kindlasti ei jäänud.

**Tulevikku vaadates:**

- 2020 võib reitingpunktide olukord enne OM-i kvalifikatsiooni lõppu väga pingeliseks kujuneda,

mistõttu on seda üritust strateegilises mõttes ehk isegi veel rohkem vaja kui tänavu.

- Pingeliseks võib olukord enne OM-i kujuneda paljudel riikidel, seetõttu eeldan et osavõtusoov

siia neid punkte üles korjama tulla võib samuti plahvatuslikult kasvada.

- Kui rahvusvaheliste ürituste meede ikka jätkub, siis tuleb eesmärgiks võtta saada riigilt ikka

vähemalt 50% eelarvest

* Tänu sel aastal toimunud üritusele on pildi ja videomaterjali piisavalt, et seda ka

erasponsoritele pakkuda.

- Spordiala väljapaistvuse mõttes peaks ikka ühel OM-i spordialal ka oma rahvusvaheline

võistlus kodus olemas olema .

**ETTEPANEK:** Võtta teadmiseks.

**OTSUSTATI:** Juhatus koos Allar Tõnissaarega otsustasid võistluse korraldamist planeerida ka 2020. aastaks. Juhatus võttis info teadmiseks.

**5.Pp Treenerite nõukogu põhimääruse kinnitamine**

Tallinnas 08.05.2019 toimunud treenerite nõukogu koosolekul valmis ja sai heakskiidu Eesti Jalgratturite Liidu treenerite nõukogu põhimäärus.

Otsustati saata dokument järgmise juhatuse koosolekule kinnitamiseks.

1. ÜLDPÕHIMÕTTED

EESTI JALGRATTURITE LIIDU TREENERITE NÕUKOGU

PÕHIMÄÄRUS

1.1 Eesti Jalgratturite Liidu (EJL) treenerite nõukogu (TN) on EJL treeneri litsentsiga Eesti jalgrattatreenerite vabatahtlik ühendus.

1.2 TN nõustab juhatust ning sekretariaati oma pädevusse kuuluvate jalgrattaspordialaste küsimuste ja probleemide lahendamisel.

1.3 TN valitakse treenerite üldkogu poolt neljaks aastaks, ehk üheks olümpiatsükliks.

1.4 TN juhindub oma tegevuses Eesti Vabariigi seadusandlusest, EJL põhikirjast ning käesolevast põhimäärusest ja muudest normatiivaktidest.

1.5 TN annab vajadusel suunised EJL-i eelarve jalgrattaspordi erinevate alade arendamiseks vajalike eraldiste mahu ja jagunemise osas. TN edastab ettepanekud EJL-i eelarveliste eraldiste osas EJL-i juhatusele kirjalikult enne järgneva aasta eelarve kinnitamist.

1.6 TN tutvustab järgnevate perioodide tegevuskava üldkoosolekule.

1.7 TN ei ole juriidiline isik.

1.8 TN põhimääruse kinnitab EJL juhatus.

2. TN PÕHITEGEVUS

2.1 Jalgratturite lühi- ja pikaajalise ettevalmistusega seotud tegevuse koordineerimine, suunamine ja korraldamine.

2.2 Eesti rahvuskoondise treenerite kandidaatide ja/või vastutajate ettepaneku tegemine uueks olümpiatsükliks.

2.3 Koondiste kandidaatide nimetamine ja koondiste komplekteerimine rahvusvahelistele võistlustele, rahvusvahelistele tiitlivõistlustele ja Olümpiamängudele koostöös koondise treeneritega.

2.4 EJL-i võistluskalendri koostamine ja kooskõlastamine ning võistlusreglemendi täiustamine ning lõppversiooni kokku leppimine Võistluste Korraldajate Koguga ning Kohtunike Kogu juhatusega. (panin kokku punktiga 2.11)

2.5 Koostöö EJL sekretariaadiga jalgrattaspordialaste projektide koostamisel ja nende realiseerimisel.

2.6 Teaduslik-metoodiline tegevus, ettepanekute tegemine seminaride korraldamiseks ja treenerite koolituseks koostöös Kutsekomisjoniga.

2.7 Noortespordi riikliku rahastamise süsteemi kohaselt EJL-le eraldatud raha jagamise süsteemi kaasajastamise ja korrigeerimise ettepanekute tegemine lähtuvalt spordiala arengu vajadustest.

2.8 Koostöö klubide treeneritega, Kutsekomisjoniga, Kohtunike Kogu juhatusega ja Võistluste korraldajate Koguga.

2.9 Treenerite üldkogu ettevalmistamine ja läbiviimine koostöös EJL-i sekretariaadiga.

2.10 Aasta parimate jalgratturite, klubide ja treenerite kandidaatide ettepanekute esitamine autasustamiseks EJL-i juhatusele.

3. ORGANISATSIOON JA JUHTIMINE

3.1 TN kuulub 6 inimest (5 liiget + esimees), kes valitakse treenerite üldkoosoleku poolt enda kandidaturi ülesseadnute hulgast. Iga liige vastutab ühe spordiala (edaspidi vastutusala) eest.

3.2 TN spordialad:

- Maanteesõit

-Maastikusõit

-Trekisõit

-BMX

-Cyclo-cross

3.2.1 Iga spordiala juurde moodustab ning juhib antud spordiala eest vastutav TN liige töögrupi. Töögrupp valmistab TN-le ette seisukoha enda vastutusalas oleva spordiala küsimustes. TN koosolekutel esitab TN liige enda spordiala töögrupi seisukoha, mis on kirjalikult fikseeritud. Töögrupi soovituslik suurus on 3-7 liiget ning koosseis 2/3 ulatuses treenerid ja 1/3 ulatuses antud spordiala

aktiivselt arendavad inimesed (võistluskorraldaja, spordiklubijuht jne), kes fikseeritakse nimeliselt. Töögrupis peab olema nii noortega kui ka täiskasvanutega tegelevaid treenereid. Töögrupid kinnitab TN.

3.3 TN töövormiks on koosolekud, mis toimuvad lähtuvalt vajadusest, kuid mitte harvemini, kui kord kvartalis.

3.4 TN koosoleku kutsub kokku TN esimees või tema poolt määratud protokollija TN esimehe korraldusel.

3.4.1. Kolm või enam TN liiget võivad teha TN ettepaneku nõukogu erakorralise koosoleku kokkukutsumiseks. Sellise ettepaneku täitmine on TN esimehele kohustuslik.

3.5 TN otsused võetakse vastu lihthäälteenamusega ja koosolek on otsustusvõimeline, kui koosolekust võtavad osa kõik TN liikmed. TN liige võib määrata endale asendaja vastutatava spordiala töögrupist. Häälte võrdse jagunemise korral määrab tulemuse TN esimehe hääl.

3.6 TN koosolekud protokollib selleks valitud protokollija. Protokollis fikseeritakse koosolekust osavõtjad, puudujad, päevakord, tehtud ettepanekud ning vastuvõetud otsused. Koosolekute protokollid esitatakse EJL sekretariaati.

3.7 Treenerite üldkogul on õigus TN liikmeid tagasi kutsuda ja asendusliikmeid määrata ka olümpiatsükli kestel.

4. TREENERITE NÕUKOGU ESIMEES

4.1 TN valib treenerite seast esimehe.

4.2 Esimees juhib ja organiseerib TN tegevust, kutsub kokku ja viib läbi TN

koosolekuid, esindab või volitab TN liikme esindama treenerite nõukogu EJL juhatuse, TN koosolekutel, annab aru treenerite nõukogu tegevusest treenerite üldkogule ja EJL üldkoosolekule.

Vastu võetud EJL-i juhatuse koosolekul: Tallinnas \_\_\_\_\_\_\_\_\_.2019

**ETTEPANEK:** Kinnitada Eesti Jalgratturite Liidu treenerite nõukogu põhimäärus.

**OTSUSTATI:** Juhatus otsustas uue treenerite nõukogu põhimääruse kinnitada.

**6. Pp Eesti MV korraldusest 2019. aastal**

**6.1 Maanteesõidu Viljandi Metall Eesti Meistrivõistluste korraldamisest 27-30. juunil 2019**

Eelmisel juhatuse koosolekul otsustati, et lisaks EMV programmile viiakse läbi ka ühistreening „Coffee Ride“ harrastajatele ja asjahuvilistele. Treening toimub reedel 28. juunil kell 17.00.

Vaadati üle eelarve ja oldi arvamusel, et on võimalik veel mitmeid kuluridasid vähendada ja ümber mängida, võistluse peakorraldaja peaks seda tegema ja esitama lõpliku eelarve järgmiseks juhatuse koosolekuks. Peale täpsustusi vähenes esialgne eelarve prognoos 36 840 eurolt 31 066 eurole (vähenemine 5 774€).

Ajakava

 **27.06.2019 NELJAPÄEV eraldistardist sõidud**

8:00 – 9:00 Mandaat
 10:00 - Esindajate koosolek
 **11:00 - M/N14 N16, Msen 5-8** *13km*
 **13:00 - M16, NJ, Nsport, Nsen 1-4**  *13km*
 *14:30 - Autasustamine I voor (M/N14, N16, Msen 5-8)* **14:30 - Msen 1-4, Msport** *13km
 15:15 - Autasustamine II voor (M16, NJ, Nsport, Nsen 1-4)* **16:00 - MJ, NU/NE** *20km*
 **17:00 - MU/ME** *33km
 18:30 - Autasustamine III voor (Msen 1-4, MJ, NU/NE, MU/ME)*

 **28.06.2019 REEDE VMT coffeeride**17:00 - Treening ühisstart Viljandi spordihoone eest, suure ringiga tutvumine (ühistreening)

**29.06.2019 LAUPÄEV grupisõitude I päev**
 8:00 - 9:00 Mandaat
 9:30 - Esindajate koosolek
 **11:00 - M16** suur ring + *kerge linnaring lõpp (≈60 km)*
 **13:00 - NE/NU/NJ, Nsport, Nsen 1-4** *suur ring + 1x raske linnaring (≈70 km)*
 **15:30 - MJ** *suur ring + raske ringi lõpp + 4x raske linnaring (≈100 km)
 15:35 - Autasustamine I voor (M16, NE, NU, NJ, Nsport, Nsen 1-4)*
 **18:30 - M14** 3 x *kerge linnaring (≈30 km)* **19:30 - N14/N16** 3 x *kerge linnaring (≈30 km)*
 **20:30 - Msen5-8** 2 x *kerge linnaring (≈20 km)*
 *21:15 - Autasustamine II voor (MJ, M14, N14, N16, Msen 5-8)*

**30.06.2019 PÜHAPÄEV grupisõitude II päev** 8:00 – 9:00 Mandaat
 9:30 Esindajate koosolek
 **10:30 - Msen 1-4, Msport** *suur ring + raske ringi lõpp+ 1x raske linnaring (≈70 km)* **13:00 - MU/ME** *2xsuur ring + raske ringi lõpp+ 5x raske linnaring (≈150 km)
 13:30 - Autasustamine I voor (Msen 1-4, Msport)
 17:30 - Autaustamine II voor (MU, ME)*

Raja kaardid siin:  [https://kaart.delfi.ee//?bookmark=4389b6e666eae6e585d393f24a3a4817](https://kaart.delfi.ee/?bookmark=4389b6e666eae6e585d393f24a3a4817)

**KOMMENTAAR (R. Mandri):** Ühistreening võiks alata kella 18.00st, kuna enamus inimesi lõpetab töö kell 17.00. Eraldi võiks välja toodud olla ka kogunemise ja väljasõidu aeg (kogunemine 17.30, väljasõit 18.00).

**OTSUSTATI:** Ühistreeningu aeg muuta 18.00ks. Kriitiselt üle vaadata eelarve. Laupäeval 29.06 esindajate koosolek tõsta kella 10.00ks.

**6.2 Maastikusõidusõidu Eesti meistrivõistluste korraldamisest 20.-21. juulil 2019**

Eelmisel juhatuse koosolekul oli ebaselgus võistluse nimisponsori osas. Otsustati kiiresti otsida nimisponsor. Tänaseks on sõlmitud kokkulepe Škoda Laagri esindusega, kes toetaks võistlust 3 000 euroga. Leping on sõlmimisel.

Otsustati muuta ka ajakava, alustada võistluspäeva startidega hiljemalt kell 10.00, vastavad muudatused on sisse viidud.

Võistlus toimub Võrumaal, Koloreino külas, Kütioru puhkekeskuses.

Ajakava

Reede 19.07.2019

12.00 – 18.00 Treeningud rajal

16.00 – 18.00 Startijate lõplik kinnitamine

18.20 – Esindajate koosolek

Laupäev 20.07.2019

08.00 – 09.50 Treeningud rajal

10.00 – 10.30 I start (**M14/ N14, SEN 5/6/7\***) (20-30 min), lühem ring

11.00 – 11.45 II start (**M16/ N16, SEN 3/4\*)** (30-40 min), pikem ring

12.00 – Autasustamine

12.15 – 13.45 III start (**NE, NU, NJ**) 75-90 min

14.15 – 15.45 IV start (**ME, MU**) 80-100 min

16.00 – 17.10 V start (**MJ**) (60-75 min)

17.30 – 19.00 VI start (**Sport, SEN 1/2**)

19.15 – Autasustamine

**KOMMENTAAR (R. Solnask):** Esimene start peaks olema hiljemalt 9.30. Praeguses ajakavas eksimisruumi ei ole.

**KOMMENTAAR (M. Lepajõe):** Reedese 19.07 esindajate koosoleku algus võiks olla 18.30.

**ETTEPANEK (R. Rand):** Järgnevateks aastateks teeme otsuse, et meistrivõistlused on kahepäevased. Loome erinevate meistrivõistluste eelarve drafti, mida korraldaja saaks järgida.

**OTSUSTATI:** Esindajate koosolek 19.07 teha kell 18.30.Alustada esimese stardiga hiljemalt 9.30.Võistlusklassid Sen3/4 panna ühte starti Sport, Sen1/2-ga. Kriitiliselt üle vaadata eelarve. Luua meistrivõistlustele eelarve näidis.

**7. Pp EMV korraldusest 2020. aastal**

Lähtudes eelmise juhatuse koosoleku otsusest on EMV 2020 korralduskohad järgmised:

**EMV XCM 08-12.07** Spordiklubi Rakke (Enno Eilo)

**EMV XCO; DHI 11-12.07**  Lähte spordi- ja tervisekeskus (EJL)

**EMV maanteesõidus 15-21.06** Keila (Spordipartner koostöös MTÜ Aerobike`ga)
**EMV Cyclo-crossis 24-25.10** Elva (Elva Jalgrattaklubi Velorõõm, Caspar Austa)

**EMV BMX-krossis 05.07** Tallinn, Peetri (Spordiklubi AIRPARK, Jaan Tults)

Eelmisel juhatuse koosolekul olid EMV maanteesõidus kuupäevad määratud 25.-28.06. Seoses UCI-lt saadud infoga on 2020. aasta EMV kuupäevadeks määratud vahemik 15.-21.06 seoses olümpiamängude toimumisega.

**ETTEPANEK:** Võtta teadmiseks.

**OTSUSTATI:** Juhatus võttis info teadmiseks.

**8. Pp 2019. aasta võistlushooaja piduliku lõpuürituse korraldamisest**

Viimastel aastatel on EJL-i pidulik hooaja lõpuüritus viidud läbi novembri esimesel poolel oleval kolmapäeval.

ETTEPANEK:

Asukoht: Victoria restorani konverentsi ruum (Keevise 6, 11415 Tallinn). <http://www.restoranviktoria.ee/>

Kuupäevad: 6. november, 13. november või 20. november

Õhtujuht võiks olla Tõnis Niinemets.

**ETTEPANEK:** Otsustada aeg ja võimalusel ka asukoht.
**OTSUSTATI:** Juhatus otsustas kinnitada asukohaks restoran Victoria ning kuupäevaks 13. november.

**9. Pp Muud küsimused**

**9.1 UCI kongress 2019 osalemine**

**OTSUSTATI:** Kongressil osalevad Raivo Rand, Madis Lepajõe, Sulev Lipp. Saata UCI-sse majutuskulude katteks kinnitatud osalejad 31. maiks.

**9.2 Ühiste meistrivõistluse korraldamine Balti riikidega**

Leedu Jalgrattaliit saatis EJL-ile ettepaneku korraldada ühised meistrivõistlused maanteel ja trekil. Väljavõte kirjast:

Estonian Cycling Federation,

I am contacting you from Lithuanian Cycling federation in order to offer you to organize joint championships in the future.

As it was confirmed by UCI 2.10.008 rule, up to three countries are allowed to organize joint road championships and points will be considered distinctively. Recently, we have received a confirmation from UCI that it is also allowed to organize joint track championships.

Lithuanian cycling federation would be very happy to offer you and open a discussion for joint championships for 2020 and upcoming seasons. Since it is allowed for up to three countries to have joint championships, we would love Estonia, Latvia and Lithuania to consider possibility to have joint championships in the near future.

**KOMMENTAAR (R. Mandri):** Et võistlus õnnestuks oleks kindlasti vaja kolme riigi ühiselt kokku pandud auhinnafondi.
**OTSUSTATI:** Juhatus otsustas ühiste meistrivõistlustega alustada trekist 2020. aastal.

**9.3 Järgmise juhatuse koosoleku aeg**

**OTUSTATI:** Järgmine juhatuse koosolek toimub 28.06 Viljandis kell 15.00.